Source: https://www.monitoruldegalati.ro/sport/handbalistele-de-la-csm-galati-au-condus-50-de-minute-magura,-dar-au-fost-invinse.html
Timestamp: 2019-06-24 08:46:55+00:00

Document:
Handbalistele de la CSM Galaţi au condus 50 de minute Măgura, dar au fost învinse - Monitorul de Galati - Ziar print si online
Handbalistele de la CSM Galaţi au condus 50 de minute Măgura, dar au fost învinse Recomandat
Marți, 09 Aprilie 2019 12:30
Speranţa moare ultima spune o vorbă românească. CSM Galaţi a întâlnit luni seara în sala Polivalentă Dunărea pe Măgura Cisnădie, într-o partidă din cea de-a 21-a etapă a Ligii Florilor la handbal feminin. Cu sabia lui Damocles deasupra capului, fetele antrenate de Alexandrina Soare au strâns rândurile, au jucat cu multă ambiţie şi şi-au dorit foarte mult să câştige. Experimentatele Cătălina Cioaric şi Daciana Balaban au dat semnalul, Elena Livrinikj şi-a făcut treaba de inter cu câteva goluri imparabile, Emilia Anghel şi-a ţinut echipa în avantaj în momentele cheie şi totul a decurs perfect până în min.50. CSM Galaţi a condus pe tabela de marcaj: 3-1, min.5, 5-3 min.10, 13-11 min.25, 15-13 min.30, 17-15 min.35, 20-18 min.42, 24-23 min.50. Din păcate, cu un lot decimat de accidentări, echipa gălăţeană a cedat şi fizic în ultimele 10 minute, adversarele au stat la pândă şi au profitat, câştigând la limită. Rezultat final: CSM Galaţi - Măgura Cisnădie 27-28. Lotul folosit de echipa noastră: Elena Şerban - 2 intervenţii, Emilia Anghel - 7 intervenţii - Cristina Marcu 2 goluri, Denisa Şelever, Daciana Balaban 1 g, Cătălina Cioaric 10 g, Lăcrămioara Cîlici 2 g, Mădălina Conache 2 g, Elena Livrinikj 8 g, Tamara Bokaric 2 g. CSM Galaţi, locul 13 cu 5 puncte păstrează şanse matematice să se salveze de la retrogradare. Etapa viitoare, gălăţencele vor disputa un meci foarte important în deplasare cu CSU Cluj Napoca, ocupanta locului 12 cu 9 puncte.
« CSM Galaţi, la un pas de finala LNH
Dalibor Dixon Destanovic: "Sunt mulţumit de cum au arătat băieţii şi fetele Phoenix Under 13 la ultimele turnee" »
Handbalistele de la CSM Galaţi au condus 50 de minute Măgura, dar au fost învinse

References: CSM 
 CSM 
 CSM 
 CSM 
 CSM 
 CSM 
 CSM 
 CSM